OzLabs/hebrew-wiki-articles huggingface dataset:
אנואל AA

עמנואל גזמי סנטיאגו (בספרדית: Emmanuel Gazmey Santiago; נולד ב-26 בנובמבר 1992), ידוע בשם הבמה אנואל AA (Anuel AA), הוא ראפר וזמר פורטוריקני.

== חיים אישיים ==
גזמי נולד בקרולינה, פוארטו ריקו ולמד בבית הספר הקתולי "Colegio María Auxiliadora" שבקרולינה.

== קריירה ==
ב-2011 הוציא אנואל את שירו הראשון, "Demonia". השיר זכה להצלחה רבה וביסס את אנואל AA כאמן פורץ בסצנת הטראפ הלטינית.<ref></ref>

ביולי 2018, לאחר ששוחרר מהכלא, הוציא את אלבום הבכורה שלו, Real Hasta la Muerte, שהכיל 12 שירים והגיע למקום הראשון במצעד האלבומים הלטיניים של בילבורד תוך פחות מ-24 שעות.<ref></ref>

באוגוסט 2018 הוציא את השיר "Bebe", יחד עם הראפר הניו יורקי 6ix9ine. באותה שנה הוא עשה הופעת אורח בשיר "Bubalu".

ביולי 2019, שיתף פעולה יחד עם דדי יאנקי, אוזונה, קרול ג'י וג'יי באלווין, בשיר "China". השיר זכה להצלחה רבה כאשר צבר מעל למיליארד צפיות באתר יוטיוב.<ref></ref> בהמשך, השתתף בשיר "Me Gusta", של הזמרת-יוצרת הקולומביאנית שאקירה.

== עמדות והתבטאויות ==
באוגוסט 2024, אנואל AA וג'סטין קווילס הביעו תמיכה בנשיא ארצות הברית לשעבר דונלד טראמפ במהלך עצרת שנערכה ב-30 באוגוסט 2024 בג'ונסטאון, פנסילבניה. טראמפ הזמין את השניים לבמה במהלך העצרת, ותיאר אותם כ"אגדות מוזיקה פורטוריקניות מדהימות". אנואל AA אמר בנאומו כי הוא רואה בטראמפ את "הנשיא הטוב ביותר שהעולם ראה", והביע תמיכה בטראמפ במטרה לעזור לפורטו ריקו וללטינים בארצות הברית. השניים לבשו כובעי בייסבול אדומים עם הסיסמה "Make America Great Again" במהלך העצרת. זו הייתה הפעם הראשונה שאמנים לטיניים גדולים תמכו פומבית בטראמפ במהלך קמפיין הבחירות לנשיאות 2024.<ref></ref>

== דיסקוגרפיה ==
*Real Hasta la Muerte: The Mixtape (מיקסטייפ, 2016)
* Real Hasta la Muerte (אלבום, 2018)
* Emmanuel (אלבום, 2020)
*Los Dioses (עם אוזונה) (אלבום,2021)
*Las Leyendas Nunca Mueren (אלבום,2021)
*LLNM2 (אלבום,2022)

== קישורים חיצוניים ==

* 

== הערות שוליים ==

קטגוריה:זמרי רגאטון
קטגוריה:ראפרים פוארטו ריקנים
קטגוריה:אמנים הידועים בשם במה
קטגוריה:מחלוקות סביב טענות לתועבה במוזיקה
קטגוריה:פוארטו ריקנים שנולדו ב-1992
יחזקאל שוורצבוים

יחזקאל שוורצבוים (14 באוקטובר 1895 - 3 במאי 1959) עסק בגאולת קרקעות. רכש אדמות ושטחים ליישוב הארץ.

== קורות חייו ==
נולד בבנדין, שבפולין, בכ"ו תשרי תרנ"ו (1895) לאביו ר' אלימלך, ממשפחה חסידית מיוחסת ממקורבי האדמו"ר ר' דוד'ל מללוב. למד בחדר ובבית-המדרש.

בן 15 עלה ארצה עם קבוצת בחורים בני גילו כדי ללמוד תורה בארץ הקודש. למד שנתיים בישיבת "חיי עולם" בירושלים. התאזרח בארץ עוד בימי השלטון הטורקי. שירת בצבא הטורקי במלחמת-העולם הראשונה כמתורגמן לגרמנית ולערבית ובמקצת לטורקית. הקים יחסי היכרות וידידות עם נכבדי הערבים בעיר ובכפר.<ref></ref>

== גאולת הארץ ==
אחרי מלחמת העולם הראשונה העמיד את קשריו אלה לשירות גאולת הקרקע בעיר ובכפר להרחבת היישוב. שטחים רבים נגאלו בהשתדלותו ובעזרתו, שטחים קטנים וגדולים ליחידים ולחבורות: 2600 דונם מאדמת כפר ג'ליל, שעליה נוסדה המושבה עיר שלום (היא רמת השרון כיום); כ-600 דונם מאדמת שייך מוניס, שעליה הוקם ישוב חקלאי קטן בשם קריית שאול (בדרך להרצליה); 3000 דונם מאדמת הכפר ספריה בשביל יהודי עשיר מלונדון ושמו ברנשטיין, ואחר כך נמכרה האדמה ל"הנוטע" ולבנק בני בנימין; חלק מאדמת סרפנד אל עמר ליד ראשון לציון, שנמכרה אחר כך לחברת ראובן בע"מ ועליה נוסדה שכונה בשם תל-אלימלך; כמה מאות דונמים מאדמת כפר טירה, שהועברו אחר כך לקרן הקיימת; חלק מאדמת כפר סלמה, שנמכר ליהודים ממצרים ושעל אדמה זו נוסדה אחר כך שכונת "קריית יוסף" בגבעתיים (שהייתה מפורסמת זמן-מה בשם "שכונת חאפ");

== פעילותו בתל אביב ==
הוא רכש כמה חלקות שנמכרו לאנשים פרטיים ליד גבעת רמב"ם; ובתל אביב, רכש את כל השטח בשכונת צ'לנוב, הכולל את הרחובות פרץ, לוינסקי, הגדוד העברי ומרכז מסחרי ועוד. שמש בתפקיד מוכתר ממונה מטעם השלטון לשכונות העבריות בשטח העירוני של יפו כמסופר באנציקלופדיה העירונית תל אביב 100: 

נפטר 3 במאי 1959, נקבר בבית העלמין בקרית שאול.<ref></ref>

אשתו- שושנה (רוזה) שוורצבוים (לבית שולמן). היה אב לשני בנים ושתי בנות.

== לקריאה נוספת ==
* 

== הערות שוליים ==

קטגוריה:אישים הקבורים בבית הקברות קריית שאול
קטגוריה:אנשי העלייה השנייה
קטגוריה:גואלי אדמות בארץ ישראל
קטגוריה:חברי הבונים החופשיים בישראל
קטגוריה:ישראלים ילידי פולין
קטגוריה:מתורגמנים
קטגוריה:ישראלים שנולדו ב-1895
קטגוריה:ישראלים שנפטרו ב-1959
מרפאת הפלות

מרפאת הפלות היא מתקן רפואי בו מבצעים הפלה מלאכותית. מרפאה כזו יכולה להיות מרפאה פרטית, מרפאה של עמותה (למשל הורות מתוכננת), או חלק מבית חולים או ממרכז רפואי ציבורי (כמו קופת חולים).

==סטטיסטיקה==
בשנת 2001 היו בקנדה 197 מרפאות הפלות, מתוכן 167 בבתי חולים.

בשנת 2013 היו בהולנד 14 מרפאות הפלות, בהן בוצעו 92% מההפלות במדינה. 11% מהנשים נסעו להולנד במיוחד לשם כך.

בשנת 2014 היו בארצות הברית 1,671 מרפאות הפלות, כמחציתן במדינות קליפורניה וניו יורק. במדינות מיסיסיפי, מיזורי, דקוטה הצפונית, דקוטה הדרומית וויומינג הייתה רק מרפאה אחת לכל המדינה. ב-90% מהמחוזות בארצות הברית אין אף מרפאת הפלות.

==נגישות המרפאות==
===הולנד===
בשנת 1911 נאסרו בחוק ההפלות המלאכותיות בהולנד, ונוצר שוק שחור גדול שסיפק הפלות לא-חוקיות. בשנת 1962 בוצעו כ-25,000 הפלות ברחבי הולנד, כולן לא-חוקיות. באותה שנה נשפטו 70 מבצעי הפלות חובבנים על ביצוע הפלות לא-חוקיות. הפלות אלו בוצעו ברובן בשיטות מסוכנות מאוד, והובילו לזיהומים ודימומים פנימיים. כ-20 עד 30 נשים שהפילו מתו מסיבוכים בכל שנה, ועוד רבות אחרות לקו בנכות קשה לכל החיים.

בסוף שנות ה-60 עלה הנושא לדיון ציבורי, ודעת הקהל נטתה להסכים להסדרת הפלות מלאכותיות, מאחר שהפלות מתבצעות ממילא. בשנות ה-70 נפתחו לראשונה מרפאות ייעודיות להפלה מלאכותית. תחילה הן פעלו בהעלמת עין של הרשויות. בשנת 1976 ניסה שר המשפטים, דריס ואן אכט, לסגור מרפאה כזו בצפון הולנד, אך מיד הגיעו אליה מאות פעילים מארגונים לזכויות האישה. לאחר הפגנות שנמשכו שבועיים בית משפט פסק לטובת המרפאה, והיא המשיכה לפעול. בשנת 1984 הפלות מלאכותיות הותרו בחוק על ידי הפרלמנט של הולנד.

===ארצות הברית===
משנת 2011 עד 2016 נסגרו 162 מרפאות להפלות בארצות הברית, בעיקר בגלל חוקים שנחחקו בידיי מחוקקים רפובליקנים. חוקים אלו החמירו את דרישות הבטיחות לפעילות מרפאת הפלות. רוב המרפאות לא יכולות לעמוד בתנאים אלה ונאלצות לסגור את שעריהן. מתנגדי הרגולציה טוענים שהיא מיותרת ומכנים אותה TRAP Laws (Targeted Regulation of Abortion Provider, רגולציה ממוקדת של מרפאת הפלות). חלק מהרגולציות בוטלו בידי בית המשפט העליון של ארצות הברית.

זמינות מרפאות ההפלה מוגבלת במיוחד באזורים כפריים ושמרניים. על פי מחקר בנושא זה, 74% מתושבות אזורים אלו שהיו מעוניינות בהפלה נסעו למרפאה במרחק של לפחות 80 קילומטר.

==מחאה נגד הפלות==
מרפאות הפלות הן לעיתים קרובות יעד להפגנות של תנועות נגד הפלות. פעילי התנועות מפגינים מחוץ למרפאה ומנסים להזהיר נשים הנכנסות למרפאה מפני סיכונים של הפלות, או מציגים תמונות של עוברים. בשנת 1985, כ-85% מהמרפאות בארצות הברית סבלו מהפגנות, בהן 16% ליד בתי העובדים, ו-19% מהמרפאות קיבלו איומים על הטמנת פצצה במרפאה. במספר מדינות נקבע בחוק אזור חיץ סביב המרפאות בו המחאה אסורה.

==אלימות נגד מרפאות הפלות==
מרפאות הפלות בארצות הברית חוות לעיתים קרובות אלימות מצד המפגינים נגד הפלות. משנת 1978 עד 1993 היו מעל ל-100 פיגועים נגד מרפאות, באמצעות פצצה או הצתה; מעל ל-300 אירועי פלישה, ומעל ל-400 תקריות של ונדליזם. מאז שנות התשעים נרצחו 11 עובדי מרפאות, בהם ארבעה רופאים. בשנות התשעים אירעו 7 מקרי רצח, בשנת 2009 נרצח רופא בוויצ'יטה, קנזס, ובשנת 2015 נרצחו שלושה בני אדם במרפאה של הורות מתוכננת בקולורדו ספרינגס.

בתגובה למעשי האלימות נחקק בשנת 1994 "חוק חופש הגישה למרפאת הפלות", האוסר על שימוש בכוח או חסימת הדרך לאדם המגיע למרפאת הפלות.

==קישורים חיצוניים==

קטגוריה:בריאות האישה
קטגוריה:ארצות הברית: הפלה מלאכותית
קטגוריה:הפלה מלאכותית
יחסי הממלכה המאוחדת – סרי לנקה

יחסי הממלכה המאוחדת–סרי לנקה הם יחסי החוץ בין סרי לנקה לממלכה המאוחדת.

== היסטוריה ==
במהלך מלחמות נפוליאון, בריטניה הגדולה, מחשש שהשליטה הצרפתית בהולנד עשויה למסור את סרי לנקה לצרפתים, כבשה את אזורי החוף של האי (שאותם כינו ציילון) בלא מעט קושי בשנת 1796, וסיימה את תקופת ציילון ההולנדית. בשנת 1802 אמנת אמיין מסרה רשמית את החלק ההולנדי של האי לבריטניה והיא הפכה למושבת כתר (ראו ציילון הבריטית). בשנת 1803 פלשו הבריטים לממלכת קאנדי במלחמת קנדיאן הראשונה, אך נהדפו. בשנת 1815 נכבשה קאנדי במלחמת קנדיאן השנייה, ובסופו של דבר הסתיימה עצמאותה של סרי לנקה.

משנת 1817 הייתה סרי לנקה מושבה המזוהה עם הודו הבריטית, ועם הזמן החלו רפורמות פוליטיות משמעותיות בוועדת דונמור שהציעה את החוקה ששימשה בין השנים 1931–1947. האי הפך לממשל עצמי כדומיניון של ציילון בשנת 1948, וכרפובליקה הסוציאליסטית הדמוקרטית של סרי לנקה משנת 1972.

== 2015 ואילך ==
הנשיא מייטריפלה סיריסנה ערך ביקור רשמי בבריטניה בשנת 2015 ונפגש עם ראש הממשלה דייוויד קמרון והמלכה,<ref>https://www.newsfirst.lk/2015/03/11/president-sirisena-meets-queen-elizabeth-as-uk-vows-to-support-sri-lanka/</ref> ואילו ראש הממשלה רניל וויקרמאסהה ערך ביקור רשמי בשנת 2018 לפגישה עם ראש הממשלה תרזה מיי.<ref>http://colombogazette.com/2018/10/02/ranil-to-head-to-london-after-norway-visit/</ref><ref>https://asianmirror.lk/news/item/28316-crisis-meets-crisis-ranil-to-meet-british-prime-minister-theresa-may-in-london</ref>

==קישורים חיצוניים==

== הערות שוליים ==
Foot Tapper

Foot Tapper הוא קטע אינסטרומנטלי של הלהקה הבריטית הצלליות. השיר הגיע לראש מצעד הסינגלים הבריטי, והיה להיטם האחרון של הצלליות שהגיע למקום הראשון במצעד בממלכה המאוחדת (לא כולל שירים שביצעו כלהקת הליווי של קליף ריצ'רד).

הנעימה ידועה גם מהיותה אות התוכנית "Sounds of the 60s" בערוץ 2 של רדיו ה-BBC, מתחילת שידורה ב-1983 עד לשנת 2017.

הקטע מנוגן בסרט "חופשת קיץ".

== מיקומי שיא ==

== משתתפים ==
* האנק מרווין – גיטרה מובילה
* ברוס ולש – גיטרת קצב
* בריאן "ליקרייס" לוקינג – גיטרה באס
* בריאן בנט – תופים

== קישורים חיצוניים ==

== הערות שוליים ==

קטגוריה:שירי 1963
קטגוריה:קטעים אינסטרומנטליים
קטגוריה:שירים ממחזות זמר
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה גרפופון קומפני
ויקטוריה דאפילד

ויקטוריה איילין אליזבת' דאפילד (באנגלית: Victoria Eileen Elizabeth Duffield; נולדה ב-3 בינואר 1995) היא זמרת-יוצרת, רקדנית ושחקנית קנדית. התפרסמה עם סינגל הבכורה שלה "Shut Up and Dance" שהגיע למקום ה-12 במצעד הפזמונים קנדה הוט 100 בשנת 2011, ואיגוד תעשיית ההקלטות הקנדי העניק לו תעודת פלטינה עקב מכירותיו.

== קורות חיים ==
נולדה בעיר אבוטספורד , קולומביה הבריטית, קנדה. יש לה שני אחים: ברקלי ומיצ'ל.

=== קריירת שירה ===
ב-2010 הגיעה דאפילד לשלב הגמר של תחרות המציאות "הכוכב הבא" של ערוץ הטלוויזה הקנדי YTV .

ב-2011 החלה להקליט שירים אצל Warner Music Canada , המחלקה הקנדית של וורנר מיוזיק גרופ.

ב-2012 הוציאה לאור את אלבום הבכורה שלה, "Shut Up and Dance" .

ב-2014 הוציאה לאור את אלבומה השני, "Accelerate".

ב-2019 הוציאה לאור את אלבומה השלישי, "Day Won", כאלבום עצמאי.

=== קריירת משחק ===
דאפילד שרה בסדרת ההנפשה לילדים "תותית" את קטעי השירה של הדמות דובדבנית (Cherry Jam). השתתפה מגיל 10 בתפקיד שחקנית אורחת במספר סרטי טלוויזיה ופרקי סדרות טלוויזיה שצולמו בפרובינציה הקנדית קולומביה הבריטית.

=== פעילות צדקה ===
דאפילד תומכת בעמותת "Free The Children" ו בתנועת .<ref></ref><ref></ref>

== דיסקוגרפיה ==
=== אלבומים ===
{| class="wikitable plainrowheaders" style="text-align:center;"
!אלבום
!תאריך יציאה לאור
!פורמט
!מיקום שיאבמצעד האלבומים הקנדי
|-
|-
|Shut Up and Dance
|21 באוגוסט 2012
|תקליטורהורדה דיגיטלית
|12<ref></ref>
|-
|Accelerate
|3 ביוני 2014
|תקליטורהורדה דיגיטלית
|
|-
|Day Won
|12 בפברואר 2019
|הזרמת מדיההורדה דיגיטלית
|
|}

=== סינגלים ===
{| class="wikitable plainrowheaders" style="text-align:center;"
!סינגל
!מיקום שיאבמצעד קנדה הוט 100
!הישג
!מתוך האלבום
!שנה
|-
|"Shut Up and Dance"
|12
|פלטינה
| rowspan="4" |Shut Up and Dance
|2011
|-
|"Feel"
|37
|
| rowspan="3" |2012
|-
|"Break My Heart"
|35
|זהב
|-
|"They Don't Know About Us"
|74
|
|-
|"More Than Friends"
|49
|
| rowspan="2" |Accelerate
| rowspan="2" |2014
|-
|"Paper Planes"
|
|
|}

==== סינגלים שיווקיים ====

* 2010: "Fever"
* 2010: "Hey!!!"
* 2010: "Bam Bam"
* 2011: "Last Christmas"
* 2012: "Feel"
* 2012: "Break My Heart"
* 2018: "Get Me High"

== פילמוגרפיה ==
{| class="wikitable"
!שנה
!שם
!תפקיד
!עוד
|-
|2008
|Love Sick: Secrets of a Sex Addict
|Zoe Fedder
|סרט טלוויזיה
|-
|2009
|Do You Know Me
|Isabel Carter
|סרט טלוויזיה
|-
|2010
|הכוכב הבא 
|מתחרה בתפקיד עצמה
|
|-
|2011
|תותית
|דובדבנית
|שירה
|-
|2012
|Christmas Miracle
|ביט
|סרט טלוויזיה
|}

== קישורים חיצוניים ==
* 

== הערות שוליים ==

קטגוריה:זמרות-יוצרות קנדיות
קטגוריה:רקדניות קנדיות
קטגוריה:שחקניות ילדות קנדיות
קטגוריה:קנדיות שנולדו ב-1995
קטגוריה:קנדים שנולדו ב-1995
יחסי גרמניה–טג'יקיסטן

יחסי גרמניה–טג'יקיסטן הם היחסים הדו-צדדיים בין גרמניה לטג'יקיסטן.

== סקירה כללית ==
בשנת 1991 קיבלה טג'יקיסטן את עצמאותה מברית המועצות, ובשנת 1992 הכירה גרמניה בעצמאותה והקימה שגרירות בבירה דושנבה. עד 2001 הייתה גרמניה המדינה היחידה באיחוד האירופי עם נציגות קבועה בטג'יקיסטן. בספטמבר 1992 פרצה בטג'יקיסטן מלחמת אזרחים בין הממשלה לבין האופוזיציה האסלאמית. בשנת 1994 הושגה שביתת הנשק ואמומאלי רחמון נבחר לנשיא. בשנת 1997 הממשלה והאופוזיציה הטג'יקית חתמו על הסכם שלום שסיים את מלחמת האזרחים בת החמש שנים. עם זאת בשנה שלאחר מכן חלה אי שקט ולחימה קשה בין כוחות הממשלה ליחידות האופוזיציה האיסלאמית. טג'יקיסטן הצטרפה לקהילת המדינות המשולבות בשנת 1999, אז פורקו היחידות המזוינות של האופוזיציה הטג'יקית המאוחדת. הנשיא רחמון נבחר לשבע שנים נוספות.

== ביקורים רשמיים ==
נשיא טג'יקיסטן אמומאלי רחמון שהה בברלין בין התאריכים 12–15 בדצמבר 2011 במהלך ביקור ממלכתי. היום הראשון עסק בעיקר בקשרים הכלכליים בין המדינות, והוא פגש גם את שר הכלכלה והטכנולוגיה הפדרלי, פיליפ רוזר. בעקבות השיחה בין השניים נחתמו שלושה הסכמים גרמניים-טג'יקים חדשים בנושאי בריאות, אנרגיה ומדעי הגאוגרפיה. ב-14 בדצמבר ביקר רחמון את נשיא גרמניה, כריסטיאן וולף, במעונו הרשמי בברלין. אחר הצהריים נפגש רחמון עם הקנצלרית אנגלה מרקל שקיבלה אותו לשיחה ואז קיים איתה מסיבת עיתונאים.

== יחסים כלכליים ==
היחסים הכלכליים בין גרמניה לטג'יקיסטן נמצאים כיום ברמה נמוכה. היבוא מטג'יקיסטן, הכולל בעיקר כותנה ואלומיניום, הסתכם בשנת 2014 ב-2.8 מיליון אירו בלבד. לעומת זאת, היצוא לטג'יקיסטן, שעסק בעיקר בהנדסת חשמל, כלי רכב, חלקי רכב ומכונות, הגיע ל-44.3 מיליון אירו. עם היקף סחר של 47 מיליון יורו, טג'יקיסטן עדיין במקום האחרון בסחר המזרחי הגרמני. במאי 2015, חברי ועדת העסקים הגרמנית למזרח ערכו סיור בטג'יקיסטן, בין היתר הם דנו בפרויקטים בדושנבה עם נציגי הכלכלה הטג'יקית. הרחבת שירותי מיקרו-פיננסים על ידי איגודי אשראי חיונית לקידום כלכלה מתפקדת, מה שיוצר גם אפשרויות לסיוע עצמי עבור החלקים העניים באוכלוסייה. זה הביא גם לשיתוף פעולה יעיל בטג'יקיסטן, למשל עם חברת הכספים הבינלאומית (IFC).

== נציגויות דיפלומטיות ==
* גרמניה מחזיקה בטג'יקיסטן שגרירות בדושנבה.
* טג'יקיסטן מחזיקה בגרמניה שגרירות בברלין וקונסוליה כללית בהמבורג.

== קישורים חיצוניים ==

== הערות שוליים ==
חצי האי ג'ונס (אנטארקטיקה)

חצי האי ג'ונס (באנגלית: Jones Peninsula) הוא חצי אי מכוסה קרח בצפון מערב האי ת'רסטון שבאנטארקטיקה.

חצי האי ממוקם 8 קילומטרים מחצי האי יוז.

== היסטוריה ==
=== מקור השם ===

שמו של חצי האי ניתן לו על ידי הוועדה המייעצת לשמות אנטארקטיים.

האי נקרא על שמו של סגן משנה רוברט ה. ג'ונס (Robert H. Jones) שהיה נווט וטייס המשנה של מטוס PBM מארינר אשר שימש את צי ארצות הברית במסגרת מבצע מבצע קפיצה לגובה לצלם תצלומי אוויר של האי ת'רסטון לצורך מיפוי האזור בין השנים 1946–1947.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:18564 חצי האי ג'ונס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17500&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי ג'ונס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=18564&fid=antgeo_128 תצלום לוויין של חצי האי ג'ונס]

== הערות שוליים ==

ג'ונס
ג'ונס
יחסי גרמניה–לאוס

יחסי גרמניה–לאוס הם היחסים הדו-צדדיים בין גרמניה ללאוס.

== סקירה כללית ==
גרמניה המערבית כוננה יחסים דיפלומטיים עם לאוס ב-31 בינואר 1958, בעוד שגרמניה המזרחית עשתה זאת ב-27 במאי 1974.

הקנצלרית אנגלה מרקל נפגשה בפסגת ASEM באולן בטור ב-14 ביולי 2016 עם ראש ממשלת לאוס תונגלון סיסולית. ישיבה נוספת של שני ראשי הממשל התקיימה ב-13 במרץ 2019 בברלין. סגן ראש ממשלת לאוס, סיפנדון, ביקר בגרמניה במרץ 2018 לציון 60 שנה ליחסי גרמניה-לאוס ופתח את הלילה הלאוטי בבורסת התיירות הבינלאומית בברלין.

== יחסים כלכליים ==
בגלל האוכלוסייה הקטנה וכוח הקנייה הנמוך יחסית, היחסים הכלכליים עם לאוס היו עד כה דלים. חילופי הסחר הסתכמו ב-109 מיליון אירו בשנת 2017 (יבוא לגרמניה 79 מיליון אירו, יצוא 30 מיליון אירו). לצד צרפת, הרפובליקה הפדרלית היא אפוא שותפת הסחר האירופית החשובה ביותר עבור לאוס.

הסכם הגנה וקידום מה-9 באוגוסט 1996 נכנס לתוקף ב-24 במרץ 1999.

חברות גרמניות או גרמניות-לאוטיות פועלות בלאוס בתחום האנרגיה המתחדשת, תחום השירותים, ייצור הטקסטיל ותחום הכרייה. מרצדס בנץ ו-BMW מיוצגים על ידי סוחרים מקומיים. גידול תיירות חשוב כמקור החליפין השני בגודלו (כ-35,000 תיירים גרמנים בשנת 2017).

לאוס מקבלת סיוע בפיתוח גרמני, ומאז תחילת שיתוף הפעולה הדו-צדדי ב-1964, שירותי שיתוף הפעולה הגרמניים ללאוס הסתכמו בכ-485 מיליון אירו.

== נציגויות דיפלומטיות ==
* גרמניה מחזיקה בלאוס שגרירות בוויינטיאן.
* לאוס מחזיקה בגרמניה שגרירות בברלין.

==קישורים חיצוניים==

== הערות שוליים ==
Neva Towers

Neva Towers הוא קומפלקס של שני גורדי שחקים שנמצא ב"מוסקבה סיטי", מרכז העסקים הבינלאומי של מוסקבה.

בניית המתחם החלה ב-2013 והסתיימה ב-2019. המתחם מורכב משני מגדלים שהוקמו על מסד אחד בן 4 קומות:
* מגדל 1 — בן 68 קומות, אשר בנייתו הסתיימה ב-2020.
* מגדל 2 — בן 79 קומות, אשר בנייתו הסתיימה ב-2019.

בנובמבר 2022 נפתחה סוכנות למבורגיני במגדל 1 של הקומפלקס Neva Towers. הסוכנות התמקמה על פני 2 קומות. באולם התצוגה בין הדגמים יש את הורקאן ,אוונטאדור ואורוס.

== גלריה ==
<gallery mode="packed" heights="180px">
קובץ:20240727104802!Neva Towers24.jpg|מבט מiCity
קובץ:Neva Towers24.jpg|פארק עם בריכה פתוחה
קובץ:McLaren Aventador Moscow.jpg|מכוניות בכניסה
</gallery>

==קישורים חיצוניים==

* 

* [https://avtodom.ru/contacts/lamborghini/msk-city-neva-towers/ האתר הרשמי של סוכנות למבורגיני מוסקבה סיטי]

==הערות שוליים==

קטגוריה:מוסקבה סיטי
קטגוריה:מוסקבה: גורדי שחקים
יחסי לאוס–רוסיה

שגרירות לאוס ב[[מוסקבה, רוסיה.]]
יחסי לאוס–רוסיה הם היחסים הדו-צדדיים בין הרפובליקה הדמוקרטית העממית של לאוס לבין הפדרציה הרוסית. ב-31 בדצמבר 1991, לאוס הכירה בפדרציה הרוסית כמדינה היורשת של ברית המועצות, לאחר פירוקה של האחרונה.<ref name="midpolitics"></ref> לאוס מחזיקה ברוסיה שגרירות במוסקבה, ואילו רוסיה מחזיקה בלאוס שגרירות בויינטיאן.

== יחסי ברית המועצות–לאוס ==
ברית המועצות כוננה יחסים דיפלומטיים עם לאוס ב-7 באוקטובר 1960. נציג לאוס בצרפת הוסמך אף לברית המועצות, ושגריר ברית המועצות בקמבודיה הוסמך אף ללאוס.<ref></ref> ב-1 בדצמבר 1962, ברית המועצות ולאוס חתמו על מספר הסכמים, כולל הסכמי סחר ותשלומים, על סיוע כלכלי וטכני בבניית תחנת כוח הידרואלקטרית בנהר נאם נאפ ועל הקמת בית חולים ובית תחנת רדיו בויינטיאן על בסיס תרומות.

== יחסי הפדרציה הרוסית–לאוס ==
מאז 2014 רוסיה ולאוס עובדים על הגברת שיתוף הפעולה. הפוליטיקאית הרוסית ולנטינה מטוויינקו נפגשה עם הפוליטיקאית הלאוטית, פני יטוטו, ושוחחה על שיפור וחיזוק היחסים בין המדינות. התיירות מרוסיה ללאוס התגברה במהלך מספר השנים האחרונות, כאשר אזרחים רוסים אינם זקוקים לויזה כדי להיכנס ללאוס. כ-200 תלמידים לאוטיים למדו בבתי הספר ברוסיה. כמו כן תוכננה הקמת בית ספר לשפה הרוסית בויינטיאן.<ref>[http://www.vientianetimes.org.la/Video_FileVDO/Sep14_Laos_Russia.htm Russia-Laos to deepen ties, cooperation]. Vientiane Times. Published 22 September 2014. Retrieved 15 May 2015.</ref>

== חינוך ==
בית הספר לשגרירות הרוסית בווינטיאן משרת משפחות רוסיות בלאוס.

== קישורים חיצוניים ==

== הערות שוליים ==
יחסי ארצות הברית – לאוס

יחסי ארצות הברית–לאוס הם היחסים הדו-צדדיים בין ארצות הברית ללאוס.

== היסטוריה ==
בשנת 1954, לאוס קיבלה עצמאות מצרפת, ובשנת 1955, ארצות הברית כוננה יחסים דיפלומטיים עם לאוס. בשנת 1960 פרצה מלחמת האזרחים בלאוס וארצות הברית תמכה בממשלה המלוכנית של המדינה. מאז 1964 החלה ארצות הברית להפציץ את לאוס על ידי חיל האוויר של ארצות הברית, כחלק מהמערכה שלה בווייטנאם. בשנת 1975, הממשלה הקומוניסטית עלתה לשלטון בלאוס והחלה לשתף פעולה עם וייטנאם וברית המועצות, כמו גם להציג מערכת כלכלה ריכוזית של מפלגה אחת. בשנים 1975–1991 חוו יחסי ארצות הברית–לאוס ירידה קשה. בשנת 1991 אחרי קריסת ברית המועצות לאוס החלה לשאוף לשיפור היחסים עם מדינות אחרות. בשנת 1992 כוננו מחדש יחסי ארצות הברית–לאוס. ביולי 2012 ביקרה מזכירת המדינה האמריקנית הילרי קלינטון בלאוס, מה שהיה הביקור הראשון של מזכיר המדינה האמריקני במדינה זו מאז 1955. בשנת 2016 ביקר מזכיר המדינה האמריקני ג'ון קרי בלאוס פעמיים. בספטמבר 2016 הפך הנשיא ברק אובמה לנשיא ארצות הברית הראשון שביקר בלאוס. במהלך הביקור ברק אובמה, יחד עם נשיא לאוס, באניאנג ווראצ'יט הודיע על פתיחת שותפות מקיפה בין מדינות. נקודות הבעיה ביחסים בין המדינות הן: אנשי צבא אמריקאים נעדרים בלאוס, כמו גם סילוק החימוש הרב שנותר מפוזר בשדות לאחר תום המלחמה.

== יחסים כלכליים ==
יצוא ארצות הברית ללאוס כולל: מתכת, מטוסים, כלי רכב ומוצרים חקלאיים. יבוא ארצות הברית מלאוס כולל: ביגוד, כימיקלים אורגניים, מוצרים חקלאיים ומתכות יקרות. בפברואר 2016 חתמו שתי המדינות על הסכם מסגרת בנושא סחר והשקעות.

== נציגויות דיפלומטיות ==
* ארצות הברית מחזיקה בלאוס שגרירות בוויינטיאן.
* לאוס מחזיקה בארצות הברית שגרירות בוושינגטון די סי.

== קישורים חיצוניים ==

== הערות שוליים ==
יחסי הממלכה המאוחדת – לאוס

יחסי הממלכה המאוחדת–לאוס הם היחסים הדו-צדדיים בין הממלכה המאוחדת ללאוס.

== היסטוריה ==
היחסים בין המדינות כוננו בשנת 1985, אולם רק בשנת 2014 פתחה לאוס שגרירות בלונדון, ובכך הושלמה הנוכחות בבריטניה של כל אחת מעשר המדינות החברות בגוש המסחר והכלכלה של דרום-מזרח אסיה.

== יחסים כלכליים ==
היצוא של בריטניה ללאוס גדל בכ-20 אחוזים ל-3.98 מיליון ליש"ט בשנת 2013, בהשוואה לשנה הקודמת. היצוא של לאוס לבריטניה, המורכב בעיקר מבגדים, גדל ב-9% ל-42 מיליון ליש"ט.

המשקיע הגדול של בריטניה בלאוס הוא אימפריאל טבק, המחזיק בנתח רציני בטבק הלאוטי.

מותגים בריטים פעילים נוספים כוללים מכוניות לנד רובר וריינג' רובר - פופולריות בקרב מעמד הביניים הלאוטי הצומח - וכן רכבי בנייה של JCB וחברות שירותים פיננסיים כמו Standard Chartered Bank, KPMG ו-PWC.

== נציגויות דיפלומטיות ==
* בריטניה מחזיקה בלאוס שגרירות בוויינטיאן.
* לאוס מחזיקה בבריטניה שגרירות בלונדון.

== הערות שוליים ==
יחסי לאוס–צרפת

יחסי לאוס–צרפת הם היחסים הדו-צדדיים בין הרפובליקה הדמוקרטית העממית של לאוס לבין הרפובליקה הצרפתית.

== היסטוריה ==
בסוף המאה ה-18, סיאם השתלטה על החלק שכיום הוא לאוס. בעקבות הפיכת וייטנאם למושבה צרפתית, צרפת החליפה את סיאם והחלה לשלב את לאוס בתוך האימפריה הצרפתית. החוזה הצרפתי-סיאמי של 1907 הגדיר את התחום הנוכחי של לאוס עם תאילנד.

בזמן מלחמת העולם השנייה, כבשה האימפריה היפנית את הודו-סין, שכללה את לאוס. המלך סיסוואנג ונג של לואנג פראבאנג, שוכנע להכריז עצמאות מצרפת ב-1945, קצת לפני כניעתה של יפן. בתחילת 1946, כוחות צרפתיים כבשו מחדש את המדינה והעניקו לה אוטונומיה מוגבלת.

בזמן מלחמת הודו-סין הראשונה בין צרפת לבין התנועה הקומוניסטית בווייטנאם, הנסיך סופהנובונג יסד את ארגון ההתנגדות פאת'ט לאו (אדמות לאוס) שהתחייבה למאבק הקומוניסטי נגד הקולוניאליזם. ללאוס לא הוענקה ריבונות מלאה עד אשר צרפת הפסידה לווייטנאם ובעקבות ועידת ז'נבה לשלום ב-1954 אשר הובילו לעצמאות.

== יחסים כלכליים ==
צרפת היא המשקיעה המערבית המובילה בלאוס, וצרפת מעורבת בענף התיירות, ההנדסה והביטוח. מכירת ציוד הובלה מהווה את עיקר היצוא הצרפתי ללאוס, יחד עם האלקטרוניקה; צרפת מייבאת מוצרי לבוש מלאוס. צרפת תומכת בפיתוח הכלכלי של לאוס דרך סוכנות הפיתוח הצרפתי והמימון הציבורי.

== יחסי חינוך ותרבות ==
בלאוס קיים בית ספר תיכון צרפתי, והמכון הצרפתי ובית הספר הצרפתי למזרח הרחוק ממוקמים בו. צרפת ולאוס הן חברות מלאות בארגון הבינלאומי של לה פרנקופוני. חלקם של דוברי הצרפתית בלאוס מוערך בכ-3%, ונתון זה נמצא בצמיחה.

==קישורים חיצוניים==
יחסי דנמרק–סומליה

יחסי דנמרק–סומליה הם היחסים הדו-צדדיים בין דנמרק לסומליה. 

== היסטוריה ==
היחסים הדיפלומטיים בין דנמרק לסומליה כוננו ב-9 ביולי 1960, זמן קצר לאחר עצמאותה של הרפובליקה הסומלית.<ref></ref> 

במהלך ממשל זיאד באר, סומליה ודנמרק חיזקו את שיתוף הפעולה. סוכנות הפיתוח הבינלאומית הדנית הסכימה להעניק הלוואה בסך 1.4 מיליון דולר להקמת תעשיית הדייג הצפונית של סומליה.<ref></ref> בנוסף, משרדי החוץ הסומלים והדנים חתמו על הסכם הלוואה בשנת 1981, בו הונפקו לסומליה 45 מיליון קרונה דנית (8,284,410 דולר) למימון יבוא של מוצרי הון דניים, וכן הוצאות עלות מקומיות ורכישת ציוד ושירותי הון דניים.<ref></ref> 

בספטמבר 1992 ביקרו שר החוץ הדני אופה אלמאן ינסן ובכירים אחרים בדרום סומליה, אחת המשלחות הזרות הראשונות שעשו זאת מאז פתיחת מלחמת האזרחים בסומליה בשנה שקדמה לה.<ref name="Stuart"></ref> הרשויות הדניות בשנים שלאחר מכן קיימו יחסים עם ממשלת המעבר הלאומית החדשה של סומליה, ויורשתה, ממשלת המעבר הפדרלית של סומליה. 

הקמתה של הממשלה הפדרלית בסומליה לאחר מכן באוגוסט 2012 התקבלה בברכה על ידי הרשויות הדניות, אשר אישרו את המשך תמיכתה של דנמרק בממשלת סומליה, שלמותה הטריטוריאלית וריבונותה.<ref name="Cosgmsos"></ref> בדצמבר 2013 מינתה ממשלת דנמרק את גרט אגארד אנדרסן לשגריר הדני החדש בסומליה, הראשון מזה עשרים שנה. אנדרסן הציג את תעודותיו בפני נשיא סומליה, חסן שייח מוחמוד, בטקס במוגדישו.<ref name="Drdtws"></ref>

== שיתוף פעולה בפיתוח ==
הסיוע בפיתוח הדני לסומליה החל בשנת 1980. במהלך 17 השנים שלאחר מכן תרמה דנמרק 532 מיליון קרונה דנית לסומליה, 63% מהם היוו קרנות פיתוח ו-37% סיוע הומניטרי. זה היה חלק זעיר מכלל מימון הפיתוח שקיבלה סומליה בתקופה כבעלת ברית מערבית.<ref name="Aufis"></ref> משנת 1984 עד 1986 קיבלה סומליה 5.5 מיליון דולר בקרנות פיתוח מדנמרק, המהוות 0.8% מהסיוע הזר.<ref></ref> 

פרויקטים של פיתוח דני בסומליה הופסקו לאחר מכן לאחר תחילת מלחמת האזרחים בשנת 1991.<ref name="Aufis"></ref> בשנת 1992 הרשויות הדניות סייעו לסומליה בסכום של 7.5 מיליון דולר, אך טענו כי לא היה להן אפשרות לפרט את הסכום המדויק שיוקצה לשנה שלאחר מכן עד לשיפור במצב הביטחוני.<ref></ref> דנמרק וגרמניה שלחו בהמשך 4.5 מיליון דולר לסומליה בשנת 2000, שיועדו לפינוי מוקשים.<ref></ref> מ-2003 עד 2006, הרשויות הדניות גם תרמו 15 מיליון קרונה דנית לפרויקט מים בצפון המערב של סומליה, באזור סומלילנד, עם אספקת מי אריגבו.<ref></ref> 

עם שיפור המצב הביטחוני בסומליה, משרד החוץ הדני השיק את מדיניות הפיתוח החדשה שלו בשנת 2011 בהתבסס על דיפלומטיה פעילה, ביטחון, ממשל, רמת חיים, צמיחה ותעסוקה. 

דנמרק גם הקימה ומימנה את קרן סומלילנד עבור אזורי המפתח של הממשל האזורי סומלילנד. בנוסף, האחריות והשקיפות על הממשל המקומי נתמכו באמצעות JPLG, כמו גם שוויון מגדרי באמצעות UNDP. מבחינת צמיחה ותעסוקה, דנמרק תמכה בכך שהיא מאפשרת סביבת מגזר עסקי באמצעות תוכנית PSD של הבנק העולמי בפונטלנד וסומילנד. כמו כן, היא תמכה בשיווק ופיתוח מוסדי באמצעות טרה נובה במגזרי בעלי החיים של שני האזורים. כדי לחזק את רמת החיים, הרשויות הדניות עסקו גם הן בתמיכה הומניטרית באמצעות ארגוני ה-CHF והארגונים הלא ממשלתיים. בסך הכל, תקציב הפיתוח לשנים 2011-2014 היה 364 מיליון קרונה דנית, כאשר 20 מיליון קרונה דנית היו שמורים ליוזמות שלום בסומליה.<ref name="Mdatst"></ref>

== נציגויות דיפלומטיות ==
שגרירות דנמרק בניירובי, קניה מוסמכת אף לסומליה.

== הערות שוליים ==
כף פיטרסן (אנטארקטיקה)

כף פיטרסן (באנגלית: Cape Petersen) היא לשון יבשה מכוסה קרח, בצידו הצפוני של האי ת'רסטון, בארץ אלזוורת' שבאנטארקטיקה.

לשון היבשה מעוגלת בצורתה.

לשון היבשה ממוקמת 33 קילומטרים מזרחית - צפון-מזרחית מכף פלאיינג פיש.

== היסטוריה ==
=== גילוי ומיפוי לשון היבשה ===

לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה בדצמבר 1946.

=== מקור השם ===

שמה של לשון היבשה נתן לה על ידי הוועדה המייעצת לשמות אנטארקטיים.

לשון היבשה נקראת על שמו של קארל או. פיטרסן (Carl O. Petersen) מהנדס רדיו, שהשתתף במשלחת המחקר האנטארקטית של ריצ'רד בירד בשנים 1920–1930, ו-1933–1935.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:11661 כף פיטרסן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130063 כף פיטרסן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11159&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף פיטרסן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פיטרסן
פיטקסן
IQ-קוורטאל (מוסקבה סיטי)

IQ-קוורטאל (ברוסית: IQ-квартал) הוא קומפלקס רב פונקציונלי הנמצא במוסקבה סיטי, מרכז העסקים הבינלאומי של מוסקבה.
== המבנה ==
במפלס התת-קרקעי של IQ-קוורטאל יש יציאה לתחנת המטרו "מז'דונרודנאיה". במרחק הליכה נמצאות תחנות המטרו "דלובוי צנטר", "ויסטבוצ'נאיה", וכן התחנה "דלובוי צנטר" של הטבעת המרכזית של מוסקבה. בסביבתו הקרובה של המתחם נמצאת טבעת התחבורה השלישית.

באביב 2019, במגדל בן 42 קומות התמקמו שלושה משרדי ממשלה רוסיים – המשרד לפיתוח כלכלי, משרד המסחר והתעשייה, המשרד לפיתוח דיגיטלי, תקשורת ותקשורת ההמונים וכן סוכנויות ופקידויות הכפופים להם.

מגדל בן 33 קומות שייך לבנק החקלאות הרוסי, ומשמש כמטה הבנק.

המתחם כולל שלושה בניינים:
* מגדל 1: מתנשא לגובה 87 מטר וכולל 22 קומות.
* מגדל 2: מתנשא לגובה 135 מטר וכולל 33 קומות.
* מגדל 3: מתנשא לגובה 173 מטר וכולל 42 קומות. שטח המתקן הכולל – 22,800 מ"ר שטח השטח הכולל של המשרד – 107,000 מ"ר שטח הדירות הכולל – 8,500 מ"ר מערכות הנדסיות – מערכות אוורור ופליטה מרכזיות, מערכות מיזוג מרכזיות, מערכות הסקה מרכזית, מערכות אספקת חשמל רציפה ומערכות אזעקה חניה – חניה תת-קרקעית ל-716 מקומות חנייה וחניון שמור בחצר.<ref></ref>

== גלריה ==
<gallery mode="packed" heights="170px">
קובץ:IQ-quarter4.jpg| 
קובץ:Moscow, Testovskaya Street, IQ-Quarter building (31028599610).jpg
</gallery>

==קישורים חיצוניים==

* 

==הערות שוליים==

קטגוריה:מוסקבה סיטי
קטגוריה:מוסקבה: גורדי שחקים
התמוטטות מלון שינג'יה אקספרס

מלון שינג'יה אקספרס (בסינית: 欣佳酒店) היה מלון במחוז פוג'יין, ששימש לבידוד במהלך מגפת הקורונה. המלון התמוטט ב-7 במרץ 2020.<ref name="bbc_news"></ref><ref></ref><ref></ref><ref name="cnn_news"></ref>

==אודות האירוע ==
מלון שינג'יה בן ה-6.5 קומות החל לפעול ביוני 2018 והיו בו 80 חדרים בקומות 4–7.<ref name="sina_news"></ref> במהלך מגפת הקורונה, מלון זה שימש להסגר של חולים במגפה.<ref></ref>

בשעה 19:15 ב-7 במרץ 2020, קרס לפתע מלון שינג'יה. עד ראייה אמר ששמע מפץ גדול מהזכוכית המחוסמת החיצונית של המלון. לאחר מכן הוא היה עד להתמוטטות הבניין כולו תוך מספר שניות. עובד במלון הצהיר שנעשו עבודות ביסודות המבנה.

כ-70 אנשים נלכדו במלון שקרס. לאחר ההתמוטטות, שלחה מכבי האש 26 רכבי כיבוי ו-147 כוחות כיבוי כדי לחלץ את הקורבנות. 32 קורבנות חולצו עד השעה 21:50 באותו היום.<ref></ref> לפחות 47 קורבנות חולצו עד 8 במרץ 2020.<ref></ref> ב-12 במרץ 2020 חולצו כל 71 הקורבנות, כולל 29 גופות הרוגים.

המשטרה פתחה בחקירה בנוגע למר יאנג, בעל המלון.<ref></ref>

ב־12 במרץ 2020 הודיעה מועצת המדינה של הרפובליקה העממית של סין על הקמת צוות לחקירת ההתמוטטות, ומינתה את פו ג'יאנהואה למנהיג הצוות.<ref></ref><ref></ref>

== הערות שוליים ==

קטגוריה:מגפת הקורונה ברפובליקה העממית של סין
קטגוריה:אסונות ברפובליקה העממית של סין
קטגוריה:אסונות קריסת מבנה
קטגוריה:אסונות ב-2020
קטגוריה:2020 ברפובליקה העממית של סין
יחסי דנמרק–סודאן

יחסי דנמרק–סודאן הם היחסים הדו-צדדיים בין דנמרק לסודאן. דנמרק מיוצגת בסודאן, באמצעות שגרירותה באדיס אבבה, אתיופיה.<ref></ref> סודאן מיוצגת בדנמרק, באמצעות שגרירותה באוסלו, נורווגיה.<ref></ref>

== היסטוריה ==
בשנות ה-60 הציעה דנמרק סיוע לפיתוח כפרי בסודאן.<ref></ref>

בשנות ה-70 חתמו דנמרק וסודאן על הסכמים רבים, על מנת לחזק את היחסים הכלכליים בין המדינות. כחלק מההסכמים הלוותה דנמרק לסודאן 15 מיליון קרונה דנית בשנת 1971,<ref></ref> 25 מיליון קרונה דנית בשנת 1974,<ref></ref> ו-40 מיליון קרונה דנית בשנת 1978.<ref></ref> בשנים 2004 – 2009 העניקה דנמרק 500 מיליון קרונה דנית כסיוע לסודאן.<ref></ref>

דנמרק שלחה סיוע הומניטרי לדארפור, במהלך רצח העם בדארפור,<ref></ref> ושלחה 40 – 45 חיילים לדרפור כשומרי שלום.<ref></ref> במהלך ועידת האקלים של האו"ם לשנת 2009, כאשר נודע לאמנסטי אינטרנשיונל כי דנמרק הזמינה את נשיא סודאן, עומר אל-באשיר, הם דרשו שממשלת דנמרק תעצור אותו.<ref></ref> בדצמבר 2011 תרמה דנמרק לסודאן 40 מיליון קרונה דנית.<ref></ref>

== יחסים בעת המודרנית ==
כיום, היחסים בין דנמרק לסודאן מנותקים. בפברואר 2008 החרימה ממשלת סודאן את הסחורה הדנית לאחר שהודפסו מחדש סדרות עיתונים בדנמרק ובמדינות אירופה אחרות במהלך פרשת קריקטורות מוחמד השנויה במחלוקת.<ref></ref> עומר אל-באשיר הצהיר כי "דנים לא יוכלו שוב לדרוך בסודאן." בעקבות אירוע זה, דנמרק ניתקה את היחסים עם סודאן. בגלל המתיחות, שתי המדינות סגרו את שגרירויותיהן.<ref></ref> סודאן גם הציגה מגבלות נסיעות נגד אזרחי דנמרק.<ref></ref>

== הסכמים ==
במאי 1959 חתמו דנמרק וסודאן על הסכם שירות אווירי.<ref></ref> בשנת 1976 נחתם הסכם כלכלי, תעשייתי, מדעי וטכני בין דנמרק לסודאן.<ref></ref> ב-31 ביולי 1983 חתמו דנמרק וסודאן על "הסכם לשיתוף פעולה בנושא סיוע כוח אדם והדרכה". הסכם שיחזק את שיתוף הפעולה ביניהם.<ref></ref> ב-28 באוגוסט 1992 חתמו שתי המדינות על "הסכם למימון עבור שיקום חצרות מים בסודאן".<ref></ref>

== הערות שוליים ==
יחסי אינדונזיה–דנמרק

יחסי אינדונזיה–דנמרק הם היחסים הדו-צדדיים בין דנמרק לאינדונזיה. דנמרק מחזיקה באינדונזיה שגרירות בג'קרטה,<ref></ref> ואינדונזיה מחזיקה בדנמרק שגרירות בקופנהגן.<ref></ref> היחסים הדו-צדדיים הם חזקים<ref></ref> כמו גם התגובה ההומניטרית לצונאמי בדצמבר 2004 שגבה את חייהם של 45 דנים. בשנת 2015, לאחר שהתמקדה בסין ובדרום קוריאה, דנמרק מתכוננת להעצים את קשריה עם אינדונזיה, בתקווה שהיא תעזור לדנמרק לבנות קשרים חזקים עם כל אזור דרום מזרח אסיה.<ref></ref>

== היסטוריה ==
=== מתיישבים דנים ===
היחסים בין חוקרים דנים לתושבי ג'אווה החלו כבר במהלך המאה ה-17 בעקבות גלי אירופאים רצופים - הפורטוגזים, הספרדים, ההולנדים והבריטים - ביקשו לשלוט בסחר התבלינים אשר היה מרוכז ב"איי התבלינים" (איי מאלוקו) באינדונזיה. סוחרים דנים הגיעו גם הם מטרנסקובר, בחיפוש אחר פלפל, לג'אווה. הדנים הרחיבו את פעילותם המסחרית מיישובם בטרנקובר בחוף קורומנדל לאזורים שונים באינדונזיה. יחסים אלה, במידה מועטה, נוצרו באמצעות שיתוף פעולה ועצות של הולנדים שמצאו את הדרך לאסיה חסומה למפעלים שלהם בגלל המונופול של חברת הודו המזרחית ההולנדית. הסוחרים הדנים ביקשו משליטי בנטן רשות להתיישב ולסחור בהם.

=== מכתבי סולטאן בנטן למלכי דנמרק ===
על מנת להרחיב את יחסי המסחר, שלח הסולטאן אגנג טרטייאסה מבאנטן כמה מכתבים רשמיים לפרדריק השלישי, מלך דנמרק ולכריסטיאן החמישי, מלך דנמרק . ב-7 בינואר 1675, כתבו גם הסולטאן וגם השאהבנדר מבנטן (ג'אווה המערבית) את המכתב הראשון לפרדריק השלישי, מלך דנמרק, שבו הסולטאן ביקש תותח ואבקת שרפה.

לאחר שסוחרים הולנדים כבשו את בנטם. לדנים כבר לא היה אישור לסחור בסונדה קלפה.<ref>
</ref>

=== תקופה מודרנית ===
יחסים דיפלומטיים בין ממלכת דנמרק והרפובליקה של אינדונזיה כוננו, ושגרירות דנית נפתחה באינדונזיה בשנת 1974.

== שיתוף פעולה פוליטי ==
בשנת 2007 נפגש נשיא אינדונזיה, סוסיליו באמבאנג יודהויונו עם ראש ממשלת דנמרק, אנדרס פוג ראסמוסן בעיר ניו יורק. שר החוץ הדני, פר סטיג מולר, ביקר באינדונזיה בשנת 2007.<ref name="bilateral"></ref>

== ביקורים רמי דרג ==
ב-17 בדצמבר 2009 ביקר הנשיא סוסיליו באמבאנג יודהויונו בקופנהגן כדי להשתתף בוועידת האקלים של האו"ם.<ref></ref>

מרגרטה השנייה, מלכת דנמרק ובעלה הנסיך הנריק, ביקרו ב-21–24 באוקטובר 2015 בשלוש ערים אינדונזיות, ג'קרטה, סורבאיה ויוגיאקרטה. הביקור הדני המלכותי נועד לחזק את הקשר האינדונזי-דני בתרבות ובסחר. הם עמדו בראש משלחת עסקית דנית של כ-50 חברות שייצגו בעיקר 4 מגזרים; טכנולוגיות ימיות, עירוניות וקלינטק, עסקים חקלאיים, עיצוב וסגנון חיים.<ref></ref>

== הערות שוליים ==
יחסי אוגנדה–דנמרק

יחסי אוגנדה–דנמרק הם יחסי החוץ בין דנמרק לאוגנדה. 

== סקירה כללית ==
יחסים דיפלומטיים בין אוגנדה לדנמרק כוננו ב-1 באפריל 1968.<ref>[http://untreaty.un.org/unts/1_60000/18/35/00035742.pdf Denmark and Uganda]</ref> ב-12 בנובמבר 1971 חתמו דנמרק ואוגנדה על הסכם הלוואה מממשלת דנמרק לאוגנדה.<ref>[http://untreaty.un.org/unts/1_60000/23/25/00045203.pdf Agreement on a Danish Government loan to Uganda. Signed at Kampala on 12 November 1971]</ref> היחסים הדו-צדדיים בין דנמרק לאוגנדה מתוארים כחזקים.<ref></ref>

לאחר חתימתו של החוק האוגנדי נגד הומוסקסואליות בשנת 2014, הועברו 50 מיליון קרונה דנית בשנה של סובסידיות דניות מממשלת אוגנדה עבור ארגונים אזרחיים, עם תוכניות לעשות זאת עבור כל ה-310 מיליון.<ref></ref><ref></ref><ref></ref>

== סיוע ==
אוגנדה נתמכת על ידי תוכנית הסיוע הדנית.<ref name="cooperation"></ref> דנמרק סייעה בשיפור אספקת המים בעשר השנים האחרונות.<ref>[http://www.unep.org/gc/gcss-viii/Denmark%20-%20Sanitation%202.pdf Innovative practices in planning and implementation of Danish support to Water Sector Development]</ref> דנמרק תומכת בממשל טוב ופיתוח אנושי. הסיוע החל בשנת 2001.<ref name="cooperation"></ref><ref></ref>

== נציגויות דיפלומטיות ==
* דנמרק מחזיקה באוגנדה שגרירות בקמפלה.
* אוגנדה מחזיקה בדנמרק שגרירות בקופנהגן.<ref></ref><ref></ref>

== הערות שוליים ==
יער רמות

יער רמות סביב נחל צופים במבט מ[[הר חוצבים מזרחה|טקסט=]]
תצלום אוויר של יער רמות והשכונות סביבו
יער רמות הוא יער הממוקם בירושלים, סביב תוואי נחל צופים - לאורך 2.5 ק"מ, וסביב השפך של נחל זה אל נחל שורק, ובין שכונת רמות אלון ושכונת רמת שלמה. 
==מיקום ומבנה==
הפארק משתרע על פני כ-750 דונם, לאורך תוואי נחל צופים, בין תחנת הרכבת הקלה של גבעת המבתר, במזרח, למעט מעבר לכביש גולדה מאיר במערב, למרגלות שכונת רמות אלון ב׳.

בפארק מצויים מתקני נופש, כמו שולחנות פיקניק, ברזי שתייה ומגרשי משחקים לילדים. יש שם גם שבילי אופניים. התוכנית היא לחבר את הפארק בשבילי האופניים אל עמק הארזים, ומשם לפארקים נוספים, וליצור רצף פארקים של 15,000 דונם.

==היסטוריה==
יער רמות הוא אחד השרידים ליערות הגדולים שניטעו מסביב לירושלים. בעבר היער היה נרחב יותר, והכיל גם את השטח, עליו בנויה כיום שכונת רמת שלמה, כמו גם השטח עליו בנוי הכביש על שם יגאל ידין. חלק קטן מהיער ניטע עוד לפני מלחמת ששת הימים. חלק זה נושק ל, שעבר אז מעט מצפון ל"גן הקיפוד" (הקצה הדרומי של שכונת רמות אלון ב'). לאחר מלחמת ששת הימים הוחל בבנייה מהירה של שכונות משני צדי הנחל, וסביב הנחל נטעו עצי אורן וברוש בעיקר. כך נוצר יער רמות. ליד כביש גולדה הוקמה תחנת משנה של חברת החשמל, ומעל גדתו הצפונית של הנחל נסללה דרך יגאל ידין, המקשרת בין השכונות הצפוניות של ירושלים. הפיתוח המהיר הביא לטשטוש חלקים מן האפיק, והכחדה מהירה של החי, כמו של הצומח המקורי באזור. עדרי צבאים, שנראו תדיר בנחל, הלכו ונעלמו בהדרגה, עד שנותרו בו פרטים בודדים. מרבית העדר נסוג אל הר מצפה נפתוח הסמוך 

במהלך שנות ה-90 אירעו שני מקרי רצח ביער. ביוני 1990 נרצח אבי אדרי. בפברואר 1998, אירע רצח נועה אייל. 

במאי 2016, היער ניזוק לאחר שאלמוני שלא כיבה את מדורת ל"ג בעומר גרם לשריפה שהשמידה חלק גדול מהחי והצומח.

==ארכאולוגיה==
ביער, למרגלות רמת שלמה ומול נחל צופים ורמת אשכול מצויה מערת קבורה גדולה, מערת אום אל עמד. החוקרים שעסקו בחקר המערה נטו לתארך אותה, על פי ניתוח תוכניתה האדריכלית, חזיתה ועיטוריה, למחצית הראשונה של המאה ה-1 לפנה"ס. הארכאולוג נחמן אביגד הציע שנחצבה בראשית ימי הורדוס.

בקטע של נחל שורק, בין רמת שלמה ורמות אלון מצויים שרידים של מערת קבורה נוספת, ושל מבנים רבים נוספים. שרידים אלו תוארכו לתקופת בית ראשון, ושטחם קרוי "פארק ארץ התנ"ך". 

בכל רחבי היער נערכו במהלך השנים מספר חפירות וסקרים ארכאולוגים, בהם נמצאו ממצאים החל מתקופת הברזל בארץ ישראל ועד התקופה הצלבנית. שתי החורבות המרכזיות הן ח'רבת אל-מצאנע, שבתחומה תועדו שרידי כנסייה חצובה, מבנים ומתקנים חקלאיים מהתקופה הביזנטית בארץ ישראל, וח'רבת א-ראס, שבתחומה מערת קבורה חצובה ומפוארת למדי, ומערכת גדולה של מחצבות מהתקופה ההלניסטית בארץ ישראל והתקופה הרומית בארץ ישראל. בראשית שנות ה-2000, לקראת סלילת דרך יצחק שמיר בחלקו המערבי של היער, נחשפו ארבעה מבני ארבעה מרחבים מתקופת הברזל.

==ראו גם==
* מצפה נפתוח
* יער ירושלים
== קישורים חיצוניים ==

* [http://www.jerusalempark.org.il/template/default.aspx?SiteId=1&PId=28 פארק נחל צופים] באתר הרשות לפיתוח ירושלים

==הערות שוליים==

רמות
קטגוריה:ירושלים: גאוגרפיה
קטגוריה:ירושלים: גנים ופארקים
Kon-Tiki

Kon-Tiki הוא קטע כלי של להקת הצלליות. הסינגל הגיע למקום הראשון במצעד הסינגלים הבריטי באוקטובר 1961.<ref></ref> זה היה הלהיט החמישי של להקת הצלליות, והשני שהגיע לראש המצעד בממלכה המאוחדת.

== מיקומי שיא ==

== משתתפים ==
* האנק מרווין – גיטרה מובילה
* ברוס ולש – גיטרת קצב
* ג'ט האריס – גיטרה באס
* טוני מיהאן – תופים

מיהאן הוחלף במתופף בריאן בנט כשסינגל זה היה במקום הראשון במצעד הסינגלים הבריטי.

== קישורים חיצוניים ==

== הערות שוליים ==

קטגוריה:שירי 1961
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קולומביה גרפופון קומפני
היפרקפניה

היפרקפניה (באנגלית: Hypercapnia, מיוונית: Hyper יותר מדי או מעל, kapnos עשן) הוא מצב שבו רמת הפחמן דו-חמצני (CO2ׂ) בריאות (ובמרבית המקרים גם בדם העורקי) גבוהה מהרגיל.

==גורמים==
פחמן דו-חמצני הוא מוצר מטבולי רגיל, הוא מומס בדם ומשוחלף בריאות, עלייה של רמת הפחמן דו-חמצני בדם נגרמת במצב בו כמות הפחמן דו-חמצני הנוצר, גדולה מכמות הפחמן דו-חמצני הננשף, מצב זה נגרם בעקבות מחלות ריאה או בעקבות חשיפה ממושכת לסביבה שבה תכולת הפחמן דו-חמצני באוויר גבוהה באופן חריג.

==ראו גם==
* קפנוגרפיה
* פיזיולוגיה של מערכת הנשימה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מחלות מערכת הנשימה
Impact Wrestling Hard To Kill

{| class="wikitable" align="left"
|-
! colspan="3" align="center" | Hard to Kill
|-
! colspan="3" align="center" <small>הפוסטר הרשמי של האירוע בכיכובם של טסה בלנצ'רד ו-oVe(סמי קאליהן, מאדמן פולטון, דייב כריסט וג'ייק כריסט)</small>
|-
! colspan="3" align="center" | מידע
|-
| ארגון || colspan="2" | Impact Wrestling
|-
| תאריך || colspan="2" | 12 בינואר 2020
|-
| עיר || colspan="2" | דאלאס, טקסס
|-
| אולם || colspan="2" | בומב פאקטורי
|-
! colspan="3" | סדרת אירועי שלם וצפה של Impact Wrestling
|-
|align="center"|באונד פור גלורי
|align="center"|Hard to Kill
|align="center"|סלאמיברסרי XVIII
|}
Hard To Kill היה אחד מאירועי השלם וצפה של ארגון ההיאבקות האמריקאי, Impact Wrestling. האירוע נערך ב-12 בינואר 2020, באולם הבומב פאקטורי שבדאלאס, טקסס.

תשעה קרבות התנהלו באירוע. בקרב המרכזי, טסה בלנצ'רד ניצחה את סמי קאליהן בקרב בין מגדרי וזכתה באליפות העולם של אימפקט, מה שהפך אותה למתאבקת הראשונה בהיסטוריה אשר זוכה באליפות עולם גברית.

==הפקה==
{| class=wikitable style="font-size:90%; margin: 0.5em 0 0.5em 1em; float: left; clear: left;"
|-
|+ אישיויות אחרות על המסך
! תפקיד: !! שם:
|-
|rowspan="2"|צוות השידור
|ג'וש מתיוז
|-
|דון קאליס
|-
|כרוז
|ג'פרי סקוט
|-
|rowspan="3"|שופטים
|ברנדון טולה
|-
|קריס לווין
|-
|הארי דמרג'יאן
|-
|מראיינת
|גבי לורן
|}

===רקע===

באירוע באונד פור גלורי, ארגון Impact Wrestling הודיע על קיום האירוע Hard To Kill בינואר 2020, אך תאריך ומיקום רשמיים לא פורסמו. לאחר מכן, נודע שהאירוע יתקיים ב-12 בינואר 2020 בדאלאס, טקסס.

===עלילות===

האירוע כלל קרבות שנבעו מעלילות מתוסרטות מתוכניות Impact Wrestling.

ריץ' סוואן היה אמור להתחרות בקרב זוגות ביחד עם ווילי מאק נגד הצפון (אית'ן פייג' וג'וש אלכסנדר) על אליפות הזוגות של אימפקט, אך הוא ספג פציעה בקרסול יומיים לפני באירוע Bash at the Brewery 2; כתוצאה מכך, הרופאים החליטו שלא להרשות לו להתאבק. בריאן קייג' גם ספג פציעה, כשקרע את שריר הזרוע בשבועות שהובילו לאירוע, מה שגרם גם לו לא להתחרות בקרב רשמי. מנגד, דאגה הוא זה שמילא את מקומו בקרב נגד רוב ואן דאם.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || קן שמרוק ניצח את מאדמן פולטון (עם דייב כריסט וג'ייק כריסט) בהכנעה || קרב יחידים || 09:19
|-
| 2 || אייס אוסטין (א) ניצח את טריי מיגל || קרב יחידים על אליפות ה-X דיוויז'ן של אימפקט || 12:55
|-
| 3 || טאיה ואלקירי (א) (עם ג'ון אי בראבו) ניצחה את ג'ורדיין גרייס ו-ODB || קרב משולש על אליפות הנוקאאוטס של אימפקט || 11:37
|-
| 4 || בריאן קייג' נגד רוב ואן דאם (עם קייטי פורבס) הסתיים ללא הכרעה || קרב יחידים || לא ידוע
|-
| 5 || רוב ואן דאם (עם קייטי פורבס) ניצח את דאגה || קרב יחידים || 04:11
|-
| 6 || אדי אדוארדס ניצח את מייקל אלגין || קרב יחידים על גביע ה-Call Your Shot של אדוארדס || 19:53
|-
| 7 || מוס ניצח את ריינו || קרב ללא פסילות || 13:00
|-
| 8 || הצפון (אית'ן פייג' וג'וש אלכסנדר) (א) ניצחו את ווילי מאק || קרב האנדיקאפ 2 נגד 1 על אליפות הזוגות של אימפקט || 10:37
|-
| 9 || טסה בלנצ'רד ניצחה את סמי קאליהן (א) || קרב בין מגדרי על אליפות העולם של אימפקט || 23:49
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==
* 

==הערות שוליים==

קטגוריה:אירוע היאבקות מקצועית
קטגוריה:2020 בארצות הברית: ספורט
יחסי דנמרק–טנזניה

יחסי דנמרק–טנזניה הם היחסים הדו-צדדיים בין דנמרק לטנזניה. דנמרק מחזיקה בטנזניה שגרירות בדאר א-סלאם.<ref></ref> טנזניה מיוצגת בדנמרק, באמצעות שגרירותה בסטוקהולם, שוודיה.<ref></ref> לטנזניה יש קונסוליית כבוד בדנמרק.<ref></ref>

== היסטוריה ==
יחסים דיפלומטיים בין דנמרק לטנזניה כוננו בשנוץ ה-60. מיד לאחר מכן, דנמרק ביצעה פרויקט בקיבאהה. בשנת 1970 מסרה ממשלת דנמרק את הפרויקט ליוליוס ניירר, נשיא טנזניה.

== סיוע לטנזניה ==
הסיוע הדני בטנזניה הסתכם ב-500 מיליון קרונה דנית בשנת 2010.<ref name="development"></ref> דנמרק התמקדה בתחומים אלו; סביבה עסקית, בריאות הציבור, ניהול משאבי טבע, תמיכה בתקציב, דמוקרטיה, ממשל תקין, מינהל ציבורי, שיתוף פעולה בין חברות טנזניות ודניות ופליטים. דנמרק תומכת גם בפליטים בורונדים וקונגולזים בטנזניה.

== ביקורים רמי דרג ==
ב-5 בפברואר 1991 ביקר נשיא טנזניה, יוליוס ניירר, בארגון "Mellemfolkeligt Samvirke" בדנמרק.<ref></ref> ראש ממשלת דנמרק אנדרס פוג ראסמוסן ביקר בטנזניה בשנת 2005.<ref></ref> נשיא טנזניה, ג'קאיה קיקווטה, ביקר בדנמרק בשנת 2007,<ref></ref> ושוב ב-5 במאי 2009.<ref></ref>

== הערות שוליים ==
מאמו

מאמו (מצרפתית: Maman; בעברית: אמא) הוא סינגל שהוקלט על ידי הזמר-יוצר הישראלי-צרפתי סטפן לגר והזמר הישראלי איתי לוי. השיר יצא לאור ב-25 בפברואר 2018, כסינגל השני מתוך אלבומו הרביעי של איתי לוי, שתישרף האהבה, על ידי חברת התקליטים יוניסל.

== רקע וכתיבה ==
השיר נכתב והולחן על ידי סטפן לגר, דולב רם ופן חזות והופק על ידי דולב רם ופן חזות, ניב שטובי, ליאור אברמוב. השיר הוא בסגנון הפופ אשר משלב בתוכו את סגנון המוזיקה המזרחית. כמו כן, השיר משלב בתוכו את השפות עברית וצרפתית.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-3 מיליון השמעות.<ref></ref>

== וידאו קליפ ==
הווידאו קליפ הנלווה שצולם לשיר עלה לערוץ היוטיוב של סטפן לגר ב-25 בפברואר 2018, בסמוך לצאת הסינגל. בקליפ ניתן לראות את לגר ולוי על גג מגדלי עזריאלי שרים ורוקדים לצלילי השיר.

נכון לינואר 2021, מונה הצפיות של הקליפ עומד על כ-35 מיליון.

== מיקומי שיא ==

== הערות שוליים ==

קטגוריה:שירי סטפן לגר
קטגוריה:שירי איתי לוי
קטגוריה:שירים בעברית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:סינגלים מ-2018
האטה פסיכומוטורית

האטה פסיכומוטורית כרוכה בהאטת המחשבה וצמצום התנועות הגופניות אצל אדם. האטה פסיכומוטורית יכולה לגרום להאטה גלויה של התגובות הגופניות והרגשיות, כולל דיבור ואפקט.<ref>Tryon, W.W. 1991.Activity Measurement in Psychology and Medicine. Springer Publishing</ref> האטה פסיכומוטורית היא ההפך מאי שקט או אגיטציה פסיכומוטורית.<ref name=":1"></ref>

האטה פסיכומוטורית נפוצה בעיקר בקרב אנשים עם דיכאון מג'ורי ובשלב הדיכאוני של הפרעה דו־קוטבית.<ref name="Buyukdura"></ref> היא קשורה גם להשפעות השליליות של תרופות מסוימות, כמו בנזודיאזפינים.<ref name="Allgulander-2003"></ref> במיוחד במצב של אשפוז, האטה פסיכומוטורית עשויה לדרוש טיפול סיעודי מוגבר על מנת להבטיח צריכת מזון ונוזלים מספקים וטיפול אישי מספיק. הסכמה מדעת לטיפול קשה יותר להשגה בנוכחות מצב זה.<ref name=":0"></ref> 

בסכיזופרניה רמת הפעילות עשויה להשתנות מהאטה פסיכומוטורית לאגיטציה. המטופל יחווה תקופות של היעדר תגובה, וברגע הבא יהיה פעיל ואנרגטי.<ref name="Frith1995"></ref> בחולים עם הפרעות דיכאון חוזרות, נצפה שינוי בתפקודים המוטוריים, המתבטא בהאטה מוטורית ושינויים שיווי המשקל ובהליכה, כמו גם שינויים בפעילות הביואלקטרית של המוח.<ref></ref> 

== גורמים ==
המקור להאטה הפסיכומוטורית בליקויים תפקודיים בקליפת המוח הקדם-פרונטלית וחריגות בהעברה עצבית של דופמין.<ref></ref> האטה פסיכומוטורית מופיעה כחלק מההפרעות הבאות:

*הפרעות פסיכיאטריות - סכיזופרניה, דיכאון קשה, הפרעה דו־קוטבית ועוד.
* הפרעות פסיכולוגיות - הפרעות אכילה, הפרעות במצב הרוח, הפרעות חרדה ועוד.
* תרופות פסיכיאטריות הנלקחות בצורה לא נכונה, במנת יתר או מעורבבות באלכוהול.
* חוסר איזון הורמונלי, כמו עקב בעיות בתפקודי בלוטת התריס.
* מחלות כרוניות וגנטיות מסוימות.
* הפרעות נוירולוגיות, כגון מחלת פרקינסון.<ref name=":1" /><ref></ref>

== דוגמאות ==
מעבר להאטה בחשיבה, תנועה וצמצום רגשי, האטה פסיכומוטורית יכולה לקבל ביטוי באופנים כמו אלו:
* קושי בלתי מוסבר לבצע את מה שנחשבים בדרך כלל למשימות טיפוח עצמי "אוטומטיות" או "שגרתיות" עבור אנשים ללא מחלה דיכאונית, כמו להתקלח, להתלבש, לטיפוח עצמי, לבשל, לצחצח שיניים ולפעילות גופנית.
* קושי גופני בביצוע פעילויות שבדרך כלל ידרשו מחשבה או מאמץ מועטים כמו לעלות במדרגות, לקום מהמיטה, להכין ארוחות ולנקות כלים מהשולחן, מטלות משק הבית או החזרת שיחות טלפון.
* משימות הדורשות ניידות ובאופן בלתי מוסבר נראות "בלתי אפשריות". פעילויות כמו קניות, קבלת מצרכים, טיפול בצרכים היומיומיים של ילדיכם ועמידה בדרישות התעסוקה או בית הספר נפוצות בדרך כלל.
* פעילויות שדורשות מאמץ נפשי מועט עשויות להפוך למאתגרות. לעיתים קרובות קשה לאזן את פנקס הצ'קים, להכין רשימת קניות או לקבל החלטות לגבי משימות ארציות, כמו להחליט אילו סידורים יש לעשות.<ref name=":0" />

==הערות שוליים==

קטגוריה:הפרעות נפשיות והתנהגותיות
קטגוריה:שליטה מוטורית